**ILEQQUUSUMIK ATAATSIMIINNEQ**

Ataasinngorneq ulloq 05. marts 2020 NAL. 14:00 – Makkak Markussen-ip allaffiani

|  |  |  |
| --- | --- | --- |
| **Peqataasut:**Sabine Fleischer, siulittaasoqSakio Fleischer, kommunalbestyrelsimi ilaasortaqMikael Lange, ilaasortaqElisabeth Nielsen, ilaasortaqInuutersuaq-Ulloriaq Løvstrøm sinniisoq | **Aqutsisoq:****Peqataanngitsut:****Imaqarniliortoq:** **Immikkut aggersakkat:****Ingerlannaera:****Oqalutsit:** | Ann AndreassenMakkak MarkussenNavnNavn |

|  |  |
| --- | --- |
|  |  |

**Oqaluuserisassat**

|  |
| --- |
| **OQALUUSERISASSAT**  |
| 1. **Oqaluuerisassat akuerineqarnerat**
 |
| 1. **Innutaasunut ataatsimiisitsinermi imaqarniliaq**
 |
| 1. **Sanaartornermi eqqakkat naammassilluarnissaat.**
 |
| 1. **Uummannami Suliffeqarfiit annertuut imaluunniit annertuumik nunaqqatigiinut attuumassutillit, tulleriaarlugit ukioq manna pilersaarutaannik naapinneqarnissaannik siunnersuut**
 |
| 1. **Illoqarfiup immikkoortuini nilannik aallerfiusinnaasunik ilioraasoqarnissaa:**
 |
| 1. **Bankimut marlunnut allakkiornissaq GrønlandsBank aamma BankNordic**
 |
| 1. **Illoqarfittaami aqquserngit qulliillu**
 |
| 1. **Tasersuup allerup allamut atoqqinnissaanik Nukissiorfiup aggersarneqarnissaa**
 |
| 1. **Saligaatsoq 2020-mut CRS Greenland suleqatissarsiortoq**
 |
| 1. **Qimusseq ´85 Avannaata Qimussersuaqarnissaanut tapiiffigineqarnissamik qinnuteqaat**
 |
| 1. **Sikumiik nunamut majorallartarfiit iluarsarneqarnissaanik Pavia Nielsen-ip qinnuteqaataa**
 |
| 1. **Nukissiorfiit Uummannaq – solcellenik pingasunik inissiinissamik qinnuteqaataa**
 |

|  |  |  |
| --- | --- | --- |
| **Imm. 1** | Oqaluuserisassat akuerineqarnerat |  |

**Aalajangerneq:** Akuerineqarput ukua ilanngullugit:

Imm. 9 Saligaatsoaq CSR Greeland-miik allagaq

Imm. 10 Qimusseq ´85 qinnuteqaataa

Imm. 11 Pavia Nielsen-ip majorallarfiit iluarsaanneqarnissaanik saaffiginnissutaa

Imm. 12 Nukissiorfiit solcellinik pingasunik inissiinissamut qinnuteqaatit

|  |  |
| --- | --- |
| Imm.2 | 18/2- 2020 Innuttaasunut ataatsimiisitsinermi imaqarniliaq |

Suliaq saqqummiunneqarnera:

(Ataatsimiinnerup aallartinnerani imaqarniliaq agguaanneqassooq)

Aalajangerneq:

|  |  |
| --- | --- |
| Imm. 3. | Sanaartornermi eqqakkat naammassilluarnissaat pillugu Mikael Lange-p siunnersuutaa. |

Suliap saqqummiunneqarnera:

Ukiormanna siornalu sanaartortoqarpoq illunik Nuugaatsiarmiut Illorsuarmiullu illussaannik. Sanaartornerullu nalaani eqqakkat pingaartumik plastikkit asuli qimangaannakkut anorililerraangat teqqartarlutik, sanaartukkallu avataannut ilaat unerartarput aputillu matuinnarpai.

Nakkutilliisuat Vittus Karlsen allaffingaara “kisianni illut eqqaannai salinneqarput”. Aamma upernaamilaangunarpoq kommuuni ataatsimiisitsimmat eqqakkat tamakku ilannguppakka, eqqaaneqaraluarpoq avani poortorneqarsinnaasut eqqakkanut poortuivivimmi.

Massakkullu meeqqerivissaq aallartilerpoq atortussallu poortuutingisarpaat plastikkit puuinnakkat sioqqat puussaannik aqqusernup sinaani nallluffiup qulaani containerit eqqaanni.

Sanaartornermi malittarisassaqarpoq eqqakkat pillugit peqartariaqaraluarput plastikkit eqqarsaatinginerullugit, soorlu rema soqanngilaq, Royal Arctic Line, Royal Greenland, ilaalu ilanngullugit.

Eqqaavinnut sunulluunniit eqqaangaangatta, eqqaavissuarmullu angunneqaraangamik amerlasuut teqqartarput, tamannalu piumaffigineqarnitsinnut naammanngilluinarpoq kommuuni pittaanerusumik iliuuseqartariaqarpoq utaqqiinnarneq atorneqartoq annertuallaaqaaq.

Aalajangerneq:

24/3 2020 Suliffeqarfiit allakkiorfigineqassapput aggersarlugit, illoqarfiup saligaatuutinnissaanut eqqakkat sanaartornerullu nalaani eqqakkat pingaartumik plastikkit asuli qimangaannarneqartartut anorlileraangat teqqartartut siunissami pinngittoortinniarlugit suleqatigiilluta qanoq iliuuseqarsinnaanerluta, kiisalu suliffeqarfiit qanoq pilersaaruteqarnerannik tusarniaavingalugit.

|  |  |
| --- | --- |
| Imm. 4. | Uummannami suliffeqarfiit annertuut imaluunniit annertuumik nunaqqatigiinnut attuumassutillit; tulleriaarlugit ukiormannamut pilersaarutaannik tusarniaaffigalugit naapinneqarnissaannik Elisabeth Nielsen-ip siunnersuutaa: |

Suliap saqqummiunneqarnera:

Uku Suliffeqarfiit:

* Peqqinnissaqarfik
* Nukissiorfiit
* Aalisakkanik tunisassiorfiit
* Pilersuisoq

Suliffeqarfiit naapeqatigisaarneranni Uummannami innuttaasut atungarissaarnerulernissaannik ataatsimut siuarsaaqatigiissinnaanissarput anguniarlugu. Tamattami innuttaasunut sullissisuugatta.

Aalajangerneq:

Imm. 3-mi aalajangerneq malillugu Sulliffeqarfinnik Namminersortunillu aggersaasoqassooq.

|  |  |
| --- | --- |
| Imm. 5 | Illoqarfiup immikkoortuini nilannik aallerfiusinnaasunik ilioraasoqarnissaa, (Elisabeth Nielsen) |

Suliap saqqummiunneqarnera:

Nalunngisatsitut Uummannami imeqarniarnerput maannamut pittannguinngilaq, illoqarfiup iluani sumiiffikkaartuni ilaatigut annertuumik manngertornilerujussuusarlutik.

Ukiarmi imeq oliamik akuneqarmat illoqarfiupiluani nilannik aallerfiusinnaasut piummata assut nunaqqatigiinnut oqilisaapput. Periuseq aanna atoqqittariaqaraluarpoq, namminneq nilattarsinnaanngitsut utoqqalisut nukangasunillu meerallit eqqarsaatiginerullugit.

Aalajangerneq:

Imissaqarniarneq Nukissiorfiup akisussaaffigimmagu aammalu taamatut aaqqissuussisoqalissangaluarpat sulisussaqannginneq pissutingalugu maannakkut pilersinnissaanut periarfissaqanngilaq.

|  |  |
| --- | --- |
| Imm. 6 | Bankinut marlunnut allakkiornissaq Grønlandsbank aamma BankNordic; (Elisabeth Nielsen) |

Suliap saqqummiunneqarnera:

Uummannaq aningaasarsiorfissuusoq aningaaseriviit arlaannik iseriaannarmik peqartariaqaraluarpoq.

Uummannami aningaaseriveqarnikkut kipiputtunartumik inissisimavugut. Maannamut qasseeriarluta aningaasanik tingusisinnaasannginnerput misigivarput. Arfininngormat 30. November 2019 aningaasanik tingusiniaraluartorpassuit naammattoorpakka. Ullorpaalunni automatini aningaasanik tingusisinnaanngittoqarpoq, saniatigullu aamma polaroilip ikummatissarsiniartarfia silamiittoq sivittortumik atorsinnaanngilaq.

Ukirmai aningaaserivinnut allakkioqatigiinnissamik kissaateqarfiginninnera uteqqillugu kissaateqarfigaassi, Grønlandsbank aamma Banknordic tamaasa kissaateqarfigissagivut maani Uummannami immikkoortortqarfimmiik pilersitsisariaqarnerannik.

Aalajangerneq: Siunnertut taperserneqarpoq, allakkiortoqassooq.

|  |  |
| --- | --- |
| Imm. 7 | Illoqarfittaami aqquserngit qulliillu, (Nukannguaq Zeeb-ip saaffiginnissutaa) |

Suliap saqqummiunneqarnera:

Nukannguaq Zeeb-imik ateqarpunga November naasoq illoqarfittaami illuttaarluta. Takusinnaasattut illoqarfittaami aqquserngit ilia amippallaarmata biilertartuniit taxartartuniillu aamma nangiarineqartarlutik, amippallaarnerat pissutingalugit.

Sumut ingerlatsissanerlunga nalorningama allaffigaassi.

Ingammik meerartaqarluni ulorianertarput aqquserngup sinaaniikkaluartugut biilit saneqqutileraangata meeqqat aqqutalungineqartoornissaat ulorianartarnermut.

Biilinillu aamma nakkartoqariaannaanera ulorianartarluni periarfissakinnermut sangunissamut kingumoornissamullu. Inoqaleqqaarmat Pilersuisup biilii nakkareernikuupput ajoquserlutik. Taamaammat isumaqarpunga iluarsaanneqartariaqartut ajortorujummik pisoqannginnerani.

Kiisalu aamma illut tungaannut aqqutit ilia aqqulluttorujuummata pittorluttunut aqqutiginiarneri ajornarsinnaallutik aqqutigissarneqartariqartut isumaqarlunga, aqqutimmi takku lai aamma taarsisartumi taartorujuusarmata allaat qaammartartoqanngikkaanni illullu salami qullii ikumanngippata sattattuusilluni ingerlavissaasarmat qulleqartariqaraluarmata. Aqqutigissarneqanngippata siunissami aqqunarfiusinnaapput napisoqarluniluunniit taarseruttorneranimi orluffiusalereermata.

Neriullunga allatara paasinarluartoq iliuuseqarfigineqarumaartorlu.

Aalajangerneq: Nukissiorfiit pisortaat ilisimatitsinikuuvoq Illoqarfittaami qulliit amerlineqarnissaanut aningaasaliissutinik misissuilluni, aqqusinernut tunngatillugu Teknikkimut Immikkoortoqarfik peqatingalugu akissuteqarfigineqarumaarpoq.

|  |  |
| --- | --- |
| Imm. 8 | Tasersuup allerup allamut atoqqinnissaanik Nukissiorfiup aggerneqarnissaa (Elisabeth Nielsen) |

Suliaq saqqummiunneqarnera:

Siunnersuuteqartup nammineerluni ataatsimiinnermi saqqummiutissuaa.

Alajangerneq: Namminersorlutik Oqartussanut Avannaata Kommunianullu allakkiutigineqassooq.

|  |  |
| --- | --- |
| Imm. 9 | Saligaatsoq 2020-mut atatillugu CRS Greenland suleqatissarsiorpoq – illoqarfinni nunaqarfinnilu tamani. |

Suliap saqqummiunneqarnera:

Saligaatsoq 2019 Kalaallit Nunaanni tamani inuussutissarsiutinik ingerlaqartunit tapersersorneqarluarpoq. Illoqarfiit 17-it nunaqarfiillu 8-10-t peqataapput. Saligaatsoq nuna tamakkerlugu ulloq saliiffiusussatut CSR Greenlandimit anguniarneqarpoq.

Anguniagaq tamanna aatsaat iluatsissinnaavoq najukkami najugaqartut peqataalluarnerisigut suleqataanersisullu. Taamaattumik illoqarfissi nunaqarfissiluuniit peqataanissaanut kaammattorusupparput, commune najukkami suliffeqarfiit namminerlu piumassusertik malillugu peqataarusuttut peqatigalugit Saligaatsoq pillugu najukkami pilersaarioqatigiimmik pilersitsinikkut.

Saligaatsup ulloq ingerlanneqarfissaa najukkami nammineq aalajangerneqarsinnaavoq. Tmanna aput aariarpat imaluunniit ulloq inuiassut Ullorsiorfik sioqqullugu ingerlanneqarsinnaalluni.

Aalajangerneq:

Uummannami Nunaqarfiinilu ukiut tamaasa inuiattut ullorsiornissaq sioqqullugu ukiuni arlaqartuni ingerlanneqartareermat aamma ukioq manna taamatut aaqqissuunneqartussaavoq pisussaaffittut salisaattuutitsinissaq innuttaasut isigilereernikuummasuk.

|  |  |
| --- | --- |
| Imm. 10 | Qimusseq ´85 Avannaata Qimussersuaqarnissaanut qinnuteqaataa. |

Suliap saqqummiunneqarnera:

Qimusseq ´85-ip sap.ak. 13-imi Avannaata Qimussersuanut atatillugu aningaasartuutissatta ilaanut matussutissatsinnik Najukkami Ataatsimiititaliamut qinnuteqarpugut. Ataani aningaasartuutit taaneqartut tamakkiisumik qinnuteqaatigaavut. Soorunami aamma tamakkiisuunngikkaluarmik taperneqarnissaq qujanassaqaaq.

* Qimminik nakkutilliisut aningaasarsiassaat kr. 16.000,-
* Uummannap sulluaniit qimussit peqataasussat akiliutissaat kr. 8.000,-
* Ussassaarutit kr. 10.000,-
* Nerukkaatissat kr. 73.800,-

Katillugit kr. 107.800,-

Neriulluta piaartumik qinnuteqaat aaliagiiffigineqarumaartoq akuerineqarumaartorlu.

Aalajajangerneq:

Najukkami ataatsimiititaliap pisussaaffiisa avataaniimmat qinnuteqaat itingartinneqarpoq, innersuunneqarpulli Peqqinneq – Sunngiffimmullu tapiisarnermut maleruaqqusaq atuuttoq malillugu qinnuteqarsinnaasut.

|  |  |
| --- | --- |
| Imm. 11 | Pavia Nielsen, Uummannaq sikumiik majorallattarfiit pillugit saaffiginnissutaa |

Suliap saqqummiunneqarnera:

Sikuunerani sikumi angallannermi nunamut majorallattarfiit iluarsaarneqarnissaat piaartumiik sulissutigineqassasoq siunnersuutingaa.

Imaammammi siku inuussutissarsiortut arlaqartugut atorparput, soorlu qimussimik, snescooterinik biilinillu majorallaffiit atorneqarput.

Majorallattarfinniittut umiatsiaq illuartinneqarnissaat, aammalu majorallattarfiit aqqutigissarnissaat suliarineqqungaluarpaa.

Aalajangerneq: Majorallattarfiit iluarsarneqarnissaat piaartumik aaqqinnissaat misissorneqassapput, majorallattarfitoqaq aasamut sikuerpat ujaqqat nuisaannalernikut iluarsartuunneqarnissaat aamma sulissutigineqarumaartoq, aappaagumut taamatut nalaataqaqqinngissaq pinerullugu.

|  |  |
| --- | --- |
| Imm. 12 | Nukissiorfiit solcelle-nik pingasunik Uummannami inissiinissaminnik qinnuteqaataat. |

Suliap saqqummiunneqarnera:

Nukissiorfiit qinnuteqarput socelle-nik pingasunik Uummannami inissiinissaminnik:

* Atuarfiup eqqaani ataaseq
* Marluk illoqarfittaap nutaap tungaani.

Aalajangerneq: Akuerineqarput.

Tullianik ataatsimiinneq ingerlanneqassooq ataasinngornermi 06. april 2020.